CELEX: 32002D0062
Language: el
Date: 2002-01-25 00:00:00
Title: 2002/62/ΕΚ: Απόφαση της Επιτροπής, της 25ης Ιανουαρίου 2002, σχετικά με ορισμένα προστατευτικά μέτρα ως προς ορισμένα προϊόντα αλιείας και υδατοκαλλιέργειας τα οποία προορίζονται για κατανάλωση από τον άνθρωπο και εισάγονται από το Πακιστάν (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 377]

Avis juridique important

|

32002D0062

2002/62/ΕΚ: Απόφαση της Επιτροπής, της 25ης Ιανουαρίου 2002, σχετικά με ορισμένα προστατευτικά μέτρα ως προς ορισμένα προϊόντα αλιείας και υδατοκαλλιέργειας τα οποία προορίζονται για κατανάλωση από τον άνθρωπο και εισάγονται από το Πακιστάν (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 377]  

Επίσημη Εφημερίδα αριθ. L 024 της 26/01/2002 σ. 0065 - 0065

Απόφαση της Επιτροπήςτης 25ης Ιανουαρίου 2002σχετικά με ορισμένα προστατευτικά μέτρα ως προς ορισμένα προϊόντα αλιείας και υδατοκαλλιέργειας τα οποία προορίζονται για κατανάλωση από τον άνθρωπο και εισάγονται από το Πακιστάν[κοινοποιηθείσα υπό τον αριθμό Ε(2002) 377](Κείμενο που παρουσιάζει ενδιαφέρον για τον ΕΟΧ)(2002/62/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 1,Εκτιμώντας τα ακόλουθα:(1) Σύμφωνα με την οδηγία 97/78/ΕΚ, πρέπει να θεσπιστούν τα απαραίτητα μέτρα όσον αφορά την εισαγωγή ορισμένων προϊόντων από τρίτες χώρες εφόσον εκδηλωθεί ή αναπτυχθεί οποιοδήποτε φαινόμενο που ενδέχεται να συνιστά σοβαρό κίνδυνο για την υγεία των ζώων ή του ανθρώπου.(2) Ανιχνεύθηκε η παρουσία chloramphenicol σε γαρίδες προοριζόμενες για κατανάλωση από τον άνθρωπο, οι οποίες έχουν εισαχθεί από το Πακιστάν.(3) Επειδή η παρουσία chloramphenicol σε τρόφιμα αντιπροσωπεύει δυνητικό κίνδυνο για την υγεία του ανθρώπου, τα φορτία γαρίδων εισάγονται από το Πακιστάν υποβάλλονται σε δειγματοληψία ώστε να καταδειχθεί η καταλληλότητά τους για βρώση.(4) Με την οδηγία 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων(2), προβλέφθηκε σύστημα ταχείας ανταλλαγής πληροφοριών για τα τρόφιμα και η προσφυγή στο σύστημα αυτό ενδείκνυται για την υλοποίηση της υποχρεωτικής ανταλλαγής πληροφοριών που προβλέπεται στην οδηγία 97/78/ΕΚ.(5) Η παρούσα απόφαση θα επανεξεταστεί με βάση τις εγγυήσεις που θα παρασχεθούν από τις αρχές του Πακιστάν και τα αποτελέσματα της δοκιμής η οποία διενεργείται από τα κράτη μέλη.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η παρούσα απόφαση εφαρμόζεται στις γαρίδες προέλευσης ή καταγωγής Πακιστάν.Άρθρο 21. Τα κράτη μέλη χρησιμοποιώντας κατάλληλα σχέδια δειγματοληψίας και μεθόδους ανίχνευσης θα υποβάλουν κάθε φορτίο γαρίδων προέλευσης ή καταγωγής Πακιστάν σε χημική δοκιμή ώστε να διασφαλίζεται ότι τα υπόψη προϊόντα δεν παρουσιάζουν κίνδυνο για την υγεία του ανθρώπου. Η δοκιμή αυτή πρέπει να εκτελείται ειδικότερα με σκοπό την ανίχνευση της παρουσίας chloramphenicol.2. Τα κράτη μέλη ενημερώνουν αμέσως την Επιτροπή για τα αποτελέσματα της δοκιμής του ανωτέρου σημείου 1, κάνοντας χρήση του συστήματος ταχείας ανταλλαγής πληροφοριών για τα τρόφιμα, το οποίο συγκροτήθηκε με την οδηγία 92/59/ΕΟΚ του Συμβουλίου.Άρθρο 3Τα κράτη μέλη δεν επιτρέπουν την εισαγωγή στο έδαφός τους ή την αποστολή σε άλλο κράτος μέλος προϊόντων του άρθρου 1, εκτός αν ήταν αρνητικά τα αποτελέσματα των ελέγχων που αναφέρονται στο άρθρο 2.Άρθρο 4Όλες οι δαπάνες που πραγματοποιούνται λόγω της εφαρμογής της παρούσας απόφασης βαρύνουν τον αποστολέα, τον παραλήπτη ή τον πράκτορά τους.Άρθρο 5Τα κράτη μέλη τροποποιούν τα μέτρα που εφαρμόζουν στις εισαγωγές προκειμένου να συμμορφωθούν με την παρούσα απόφαση. Πληροφορούν αμελλητί την Επιτροπή σχετικά.Άρθρο 6Η παρούσα απόφαση θα επανεξεταστεί με βάση τις εγγυήσεις που θα παρασχεθούν από τις αρμόδιες αρχές του Πακιστάν και τα αποτελέσματα των αναφερόμενων στο άρθρο 2 δοκιμών.Άρθρο 7Η παρούσα απόφαση απευθύνεται στα κράτη μέλη.Βρυξέλλες, 25 Ιανουαρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 24 της 30.1.1998, σ. 9.(2) ΕΕ L 228 της 11.8.1992, σ. 24.